17. ΝΟΜΟΘΕΤ. ΔΙΑΤΑΓΜΑ υπ’ αριθ. 1072 της 16/21 Σεπτ. 1949 Περί κυρώσεως και τροποποιήσεως του υπ’ αριθ. 829/48 Α.Νόμου «περί αντικαταστάσεως του άρθρ. 6 του Νόμ. 406/1947 «περί πρακτικών ασκήσεων των υποψηφίων της Φαρμακευτικής κλπ». Άρθρ.1ον.–Κυρούται αφ’ ης ίσχυσεν ο υπ’ αριθ. 829 από 29.9.1948 Α.Νόμος «περί αντικαταστάσεως του άρθρ. 6 του Νόμ. 206/1947 «περί πρακτικών ασκήσεων των υποψηφίων της φαρμακευτικής κλπ.». Άρθρ.2ον.–Εις πρωτευούσας Επαρχιών των οποίων ο συνολικός αριθμός των κατοίκων υπερβαίνει, κατά την τελευταίαν επίσημον απογραφήν του Κράτους, τας 35.000 δύναται να χορηγηθή άδεια ιδρύσεως ενός υπεραρίθμου φαρμακείου εφ’ όσον εντός της περιφερείας της επαρχίας λειτουργούσι δύο μόνον φαρμακεία. Η άδεια χορηγείται δι’ αποφάσεως του Υπουργού Υγιεινής μετά γνωμοδότησιν του Ανωτάτου Υγειονομικού Συμβουλίου εφ’ όσον η προς τούτο αίτησις μετά των νομίμων δικαιολογητικών υποβληθή εντός μηνός από της δημοσιεύσεως του παρόντος Νόμου. Άρθρ.3ον.–Φαρμακεία καταστραφέντα κατά την διάρκειαν της υπό των εχθρών κατοχής της Χώρας και μεταφερθέντα δυνάμει του Α.Ν. 381/45 και λειτουργήσαντα ή λειτουργούντα πλέον των δύο ετών, θεωρούνται ως καλώς μεταφερθέντα και εγκατασταθέντα και δύνανται να εξακολουθήσουν ή να επαναλάβουν την λειτουργίαν των εις τον τόπον εις ον μετεφέρθησαν, κατόπιν αδείας του Υπουργού Υγιεινής χορηγουμένης μετά προσαγωγήν πιστοποιητικού νομιμοφροσύνης, έστω και αν κατά την έκδοσιν της Υπουργικής Αποφάσεως δια την μεταφοράν των δεν ετηρήθησαν τύποι ουσιώδεις, ή μη, προβλεπόμενοι υπό του Α.Ν. 381/45. Άρθρ.4ον.–(Προστίθεται δευτέρα παράγραφος εις το άρθρ. 3 του ως άνω κυρουμένου Α.Νόμου). Άρθρ.5ον.–(Αντικαθίσταται το άρθρ. 1 του Α.Ν. 829/48). Άρθρ.6ον.–Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Σελ. 748(β) 338 – 158 